# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 24.03.2022 kell 18.00-19.58, Ruila Põhikoolis

**Koosolekul osalesid:** Tiia Rosenberg, Rafael Milerman, Maarja Lillemäe, Priit Abiram, Virve-Hella Haavam, Andres Aljaste, Helena Melis, Sirle Pedajas, Andres Kaarmann, Kristi Maajärv

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Huvihariduses osalemine**

Koolis tehtud huvihariduses osalemise ülevaade, mille tulemustest selgus, et üleüldine osalejate arv on hea, kuid riskiperedest lapsi käib huviringides pigem vähe. Kaasamaks huvitegevusesse maksimaalselt ka riskiperede lapsi, suunatakse edaspidi õppenõukogu otsusega need lapsed huviringi, kes hetkel kuskil ei osale. Eraldi Arnos registreerima ei pea, vaid laps suunatakse huviringi lapse soovi ja vanema avalduse alusel.

1. **Tunnijaotusplaan 2022/2023 õppeaastal (seoses laulu- ja tantsupeo aastaga)**

Rahvatants tunniplaanis kuni 5. klassini. 1. klassis üks tantsutund on tunniplaanis, aga koorilaulu pole. PGS järgi lubatud 1. klassile kuni 20 tundi nädalas, kuid hoolekogu otsusega võib suurendada 22 tunnini. Lisanduksid üks koorilaul ja üks rahvatants.

Ühehäälselt **otsustati**, et järgmisest õppeaastast on 1. klassil 22 tundi nädalas.

1. **Kevadine jalgrattamatk**

Kevadine jalgrattamatk korraldatakse 01. juunil kohustusliku spordipäevana.

**Lepiti kokku**, et Andres A. ja Rafael tegelevad raja ettevalmistamisega, vajadusel kaasavad teisi hoolekoguliikmeid. Ajavõtu tellimisega tegeleb kool.

1. **Lasteaia sulgemine kollektiivpuhkuse ajaks 1.-31.juulil**

Vallavalitsusele tehakse ettepanek lasteaia kollektiivpuhkuseks 01.-31. juuli.

Ühehäälselt **otsustati**, et Laitse Kirsiaia lasteaed on 01.-31- juuli kollektiivpuhkusel.

1. **Kodukorra muudatuste arutelu**

Punkt 14. Hübriidõppe korraldamine. Kodukorda täiendatakse hübriid- ja distantsõppe tingimustega. Kui klassis on palju puudujaid ja õpetaja suudab samal ajal teha nii kontakt- kui distantsõpet, on vaja eelnevalt konkreetsed reeglid sätestada. Hübriidõpe toimib eelkõige III kooliastmes. Õpilane annab kooskõlastatult lapsevanemaga klassijuhatajale teada soovist distantsilt õppida, kuid hübriidtunni läbiviimine jääb õpetaja otsustada.

**Esitati ettepanek** täiendada kodukorda, et avaldus hübriidõppel osalemiseks esitatakse lapsevanemaga kooskõlastatult kirjalikku taasesitamist võimaldavas vormis.

Punkt 15. Lapsevanema soovil koduõppe korraldamine. Peale koroonat olnud järjest aktuaalsem ja PGS-is teema väga üldsõnaliselt kirjeldatud. Kodukorra juurde lisatud ka tööplaani vorm, mille koostab lapsevanem, kes hakkab last õpetama. Tööplaani koostamise ja selle täitmise eest vastutab lapsevanem. Tööplaan kooskõlastatakse aineõpetajaga, kes jälgib riiklikku õppekava. Enne koduõppele lubamist viiakse läbi vestlus ja vajadusel kaasatakse ka tugispetsialiste. Koduõppele lubamise või sellest keeldumise kinnitab õppenõukogu. Laps teeb kaks korda aastas teeb tasemetööd või mingis muus vormis teadmiste kontrolli ja kui tulemus ei vasta riiklikule õppekava nõuetele, siis koduõpe katkestatakse. Vanem võib koduõppe ka ise katkestada.

Hoolekogu liikmed tunnustasid kooli paljude paindlike võimaluste loomise eest.

1. **Koolivorm Ruila koolis**

Kudumite tellimus väike ja tootja seetõttu enam tellimusi vastu ei võta. Vormiriietuse valik üsna laiaks läinud, mistõttu võimalik, et seetõttu üksiktoodete kogused väikeseks läinud. Samas kindlasti ka koroona-aastad tellimuste mahule mõju avaldanud. Laste tagasiside on olnud, et tahetakse midagi mugavamat selga saada.

**Uuritakse** võimalusi asendada kudumid laste jaoks mugavamate toodetega, näiteks lukuga pusa.

1. **Jooksvad küsimused**
* Tõstatati küsimus, miks poistele nii vähe kodunduse tunde on, neid tahetakse rohkem. Selgitati, et laps võib ise avaldada soovi tundi vahetada – tüdrukud puutöösse, poisid kokandusse. Avalduse vahetamiseks teeb lapsevanem. Kooli hinnangul on lapsed kursis, et on võimalik tunde vahetada, aga enamus lapsi ei soovi vastupidist jaotust.
* Tõstatati teema, et kodunduse tundides tekib palju kulusid seoses toiduainete ostmisega. Üks laps võtab sisuliselt tervele klassile toiduaineid kaasa. Hoolekogu hinnangul peaks kodunduse tundide toiduainete ostmine olema paremini koordineeritud, et ei peaks iga kodunduse tund tervele klassile toiduaineid kaasa andma. Aineõpetajat teavitatakse esile kerkinud probleemist.
* Lehekeste rühma lastevanematel küsimus, miks rühmas õpetajat vahetati. Selgitati, et Kirsikeste rühma õpetaja lahkus töölt ning kuna tegemist on koolieelse rühmaga, siis oli oluline, et õppetöö ja koolieelne ettevalmistus ei katkeks. Seetõttu oli kiireim lahendus suunata Kirsikestesse õpetaja teisest rühmast.
* Uuriti, kas ja millal saab lapse ise rühma sisse viia. Selgitati, et see sõltub HTMi suunistest ja hetkel mingit täpsemat infot ei ole.
* Tähelepanek, et talvel pidid lapsed pikalt väljas olema ja esikus olid kõik rühmad ikka ninapidi koos. Selgitati, et koroona ajal valverühma ei saanud teha, mistõttu kõik umbes 16.30 kuni kojuminekuni õues olid. Kui ikka väga külmad ilmad, siis nii kaua õues ei oldud.
* Uuriti, kas lasteaias ka huvihariduse tegevusi laiendatakse. Kool ei näe vajadust tegeleda lasteaia huviharidusega. Hetkel olemas muusikaring ja liikumistund, lisaks ka Saue Jalgpallikulubi trennid.
* Tulevast aastast uus süsteem ja ka lasteaeda tuleb HEV koordinaator. Lisaks hakkab rühmades olema kunstiõpetus ja vähendatakse laste arvu rühmas (maksimum 22 last).
* Nissi kooli hoolekogu on avaldanud soovi Ruilasse külla tulla. Kohtumine toimub 04.04, kell 18.15.
* Kooli otsitakse uut tervisehoiu teenuse pakkujat. Kooli senise tervishoiu teenuse osutaja Järveotsa Perearstikeskuse juhi laps lõpetab kevadel kooli ega soovi enam jätkata selles rollis. Uuritakse erinevaid variante.